
טיוטת תקנות הטלגרף האלחוטי (אישורי התאמה)(תיקון), התשפ"ו-2026

לפי האסדרה הקבועה בסימן א' לפרק ג' לפקודת הטלגרף האלחוטי [נוסח חדש], התשל"ב-1972 (להלן – הפקודה), ייצור, סחר, התקנה, הפעלה או החזקה של מכשיר אלחוטי הן פעולות הטעונות רישיון מאת "המנהל" – עובד בכיר במשרד התקשורת הממונה על ניהול תדרי רדיו.
לפי סעיף 4ט לפקודה ייבוא או ייצור של מכשירים אלחוטיים, מסוגים שיקבע שר התקשורת, אינם טעונים רישיון, וחלף זאת יידרש יבואן או יצרן לקבל עבורם אישור התאמה (להלן – מסלול אישור התאמה). יתר הפעולות כגון החזקה, הפעלה וסחר במכשיר האלחוטי מהסוגים האמורים פטורות מהוראות הפקודה לעניין חובת רישיון, הקצאה פרטנית של תדר, או תשלום אגרה, לפי סעיף 4יז לפקודה. 
בתקנות הטלגרף האלחוטי (אישורי התאמה), התשפ"א-2021 (להלן – התקנות העיקריות) נקבע הסדר מפורט לעניין מסלול אישור התאמה, וכן חובות שונות המוטלות על יבואנים ויצרנים נוסף על האסדרה הקבועה בסימן ב' לפרק ג' לפקודה. כמו כן, בתקנות העיקריות קבועים התנאים ההנדסיים אשר מכשיר אלחוטי שעומד בהם ייכלל במסלול אישור התאמה, והם מפורטים בין היתר בתוספת הראשונה לתקנות. 
בבואו לקבוע את התנאים ההנדסיים מעיקרם למסלול אישור התאמה, שר התקשורת נסמך על החלטות של ועדת התדרים, שהיא הגוף המוסמך להועיד ולהקצות תדרים בישראל על פי הפקודה (להלן – ועדת התדרים). 
מוצע לתקן את התקנות העיקריות ולעגן בהן את ההחלטות האחרונות של ועדת התדרים. 

טיוטת תקנות מטעם משרד התקשורת: 

	בתוקף סמכותי לפי סעיפים 4ט(א), 4י(ג), ו-4טו(ג) לפקודת הטלגרף האלחוטי [נוסח חדש], התשל"ב-1972[footnoteRef:1], ולעניין תקנה 3 - בתוקף סמכותי לפי סעיף 24 לחוק עקרונות האסדרה, התשפ"ב-2021[footnoteRef:2], אני מתקין תקנות אלה: [1:  דיני מדינת ישראל, נוסח חדש 25, עמ' 505; ס"ח התשע"ח, עמ' 459.]  [2:  ס"ח התשפ"ב, עמ' 125; התשפ"ד, עמ' 1494.] 

	1. 
	בתקנות הטלגרף האלחוטי (אישורי התאמה), התשפ"א-2021[footnoteRef:3] (להלן - התקנות העיקריות), בתקנה 5א, במקום תקנת משנה (ב) יבוא: [3:  ק"ת התשפ"א, עמ' 2822; התשפ"ג, עמ' 1100.] 


	
	
	(1) 
"(ב) בתקנה זו, "מכשיר אלחוטי שתואם את האסדרה הנהוגה באיחוד האירופי" – מכשיר אלחוטי, העומד בתנאים המפורטים בפרטים שבחלק ב' לתוספת הראשונה המנויים להלן: 3; 6; 6א; 7; 8; 8א; 8ב; 9; 10; 10א; 11; 14; 16; 16א; 18א; 19; 20א; 21; 22; 23; 23א; 24; 24א; 24ב; 28; 28א; 28ב; 36; 37; 38; 39; 40; 41; 42; 43; 47א; 47ב; 48; 49; 49א; 49ב; 52; 53; 54; 55; 57; 58; 59; 60; 61; 62; 63; 68א; 71א; 72; 73; 77; 79; 80; 81; 82; 83; 85; 86; 89; 90; 91; 92; 93; 94; 95."

	1. 
	בתקנה 9(א) לתקנות העיקריות, במקום פסקה (3) יבוא:

	
	
	"(3) לגבי הפרטים בטבלה שבתוספת הראשונה או השנייה שלגביהם מצוין כי הם לשימוש בתוך מבנה בלבד (indoor) או מצוינת מגבלת שימוש מחוץ למבנה – יצוין גם "חל איסור על הפעלת המכשיר מחוץ למבנה, בשל חשש להפרעות אלחוטיות" או תצוין מגבלת השימוש כאמור, לפי העניין."

	2. 
	אחרי תקנה 18 לתקנות העיקריות יבוא:

	"בחינה תקופתית
	19.
	[bookmark: _GoBack]המנהל יבצע בחינה תקופתית לפי סעיף 24 לחוק עקרונות האסדרה, התשפ"ב-2021, של כל אלה: הוראות תקנה 5א(ב), לעניין פרטים 8ב, 23א, 28א, 28ב, 94, 95; הוראות תקנה 9; ופרטים 2, 2א, 3, 5, 8ב, 13, 18, 23א, 28ג, 43א, 48, 55, 69, 71א, 73, 88, 94, 95 שבחלק ב' לתוספת הראשונה, בתום עשר שנים ממועד פרסומן של תקנות הטלגרף האלחוטי (אישורי התאמה)(תיקון), התשפ"ו-2026."

	3. 
	בתוספת הראשונה לתקנות העיקריות - 

	
	
	(1) בחלק א' - 

	
	
	
	(1) אחרי פרט 27 יבוא:

	
	
	
		מס'
	טור א'
	טור ב'

	"27א.
	CENELEC
	European Committee for Electrotechnical Standardization"




	
	
	
	(2) בפרט 32, בטור ב' במקום "Isotopic" יבוא "Isotropic";

	
	
	
	(3) אחרי פרט 43 יבוא:

	
	
	
		מס'
	טור א'
	טור ב'

	"43א.
	IEC
	International Electrotechnical Commission"




	
	
	(2) בחלק ב' – 

	
	
	
	(1) בפרט 2, בטור ד', במקום האמור בפסקה (ג) יבוא "המכשיר האלחוטי יעמוד בדירקטיבה האירופית לתאימות אלקטרומגנטיתElectromagnetic Compatibility Directive (2014/30/EU) או בדירקטיבה אחרת שתבוא במקומה";

	
	
	
	(2) אחרי פרט 2 יבוא: 

	
	
	
		טור א'
	טור ב'
	טור ג'
	טור ד'
	טור ה'

	"2א
	0.1 עד 1 קה"ץ
	82dBμA/m @10m
	(א) אורכה של האנטנה במכשיר האלחוטי, הנמדד בין שתי הנקודות הרחוקות ביותר באנטנה (קו אלכסון באנטנה בצורת מלבן, קוטר באנטנה בצורת מעגל) יהיה קטן או שווה ל-20/λ.
(ב) עוצמת הפליטה של האותות הלא רצויים unwanted radiated emission מחוץ לפס התדרים 0.1 עד 1 קה"ץ תהיה כדלקמן:
בפס התדרים 1 עד 5000 קה"ץ לא תעלה על
 -15dBμA/m @10m.
(ג) המכשיר האלחוטי יעמוד באחד התקנים האלה:
(1) CENELEC EN 55011;
(2) IEC CISPR 11.
(ד) ה-Duty Cycle של המכשיר האלחוטי בזמן שידור לא יעלה על: 1%.

	מכשיר אלחוטי קצר טווח (SRD) המשמש כגלאי תשתיות.";




	
	
	
	(3) בפרט 3 - 

	
	
	
	
	(א) בטור ד', פסקה (ג) – תימחק;

	
	
	
	
	(ב) בטור ה' המילים "כגון חיישנים וגלאים למתכות ועצמים" – יימחקו;

	
	
	
	(4) בפרט 5 - 

	
	
	
	
	(א) במקום האמור בטור ב' יבוא "1 עד 5000 קה"ץ";

	
	
	
	
	(ב) בטור ד', בפסקה (ב)(2) במקום "ETSI" יבוא "CENELEC";

	
	
	
	
	(ג) בטור ד', בפסקה (ב), אחרי פסקת משנה (2) יבוא:

	
	
	
	
	"(3) IEC CISPR 11";

	
	
	
	(5) אחרי פרט 8א יבוא: 

	
	
	
		טור א'
	טור ב'
	טור ג'
	טור ד'
	טור ה'

	"8ב
	119 עד 135 קה"ץ
	66dBμA/m @10m
	המכשיר האלחוטי עומד בהוראות האסדרה הנהוגה באיחוד האירופי ובכלל זה הדירקטיבה האירופית Radio Equipment Directive (2014/53/EU) או כל דירקטיבה אחרת שתבוא במקומה.
	מכשיר אלחוטי קצר טווח (SRD) המשמש כתג פסיבי באימובילייזר
לרכב.";




	
	
	
	(6) בפרט 13, בטור ה' המילים "כגון עט מגע (Touch Pen)" – יימחקו; 

	
	
	
	(7) בפרט 18, בטור ה' המילים "כגון מטען אלחוטי" – יימחקו;

	
	
	
	(8) אחרי פרט 23 יבוא: 

	
	
	
		טור א'
	טור ב'
	טור ג'
	טור ד'
	טור ה'

	"23א
	13553 עד 13567 קה"ץ
	60dBμA/m @10m
	המכשיר האלחוטי  עומד בהוראות האסדרה הנהוגה באיחוד האירופי ובכלל זה הדירקטיבה האירופית Radio Equipment Directive (2014/53/EU)  או כל דירקטיבה אחרת שתבוא במקומה.
	מכשיר אלחוטי קצר טווח (SRD) המשמש כתגRFID  פסיבי.";




	
	
	
	(9) פרט 28ג – יימחק;

	
	
	
	(10) בפרט 43א, בטור ג', במקום "e.i.r.p" יבוא "e.r.p"; 

	
	
	
	(11) בפרט 48 -

	
	
	
	
	(1) בטור ג', המונח "e.i.r.p." – יימחק; 

	
	
	
	
	(2) בטור ד', פסקאות (ב) ו-(ג) – יימחקו;

	
	
	
	(12) בפרט 55, בטור ה' המילים "המכשיר האלחוטי מותר לשימוש בתוך מבנה בלבד" – יימחקו; 

	
	
	
	(13) בפרט 69, במקום האמור בטור ג' יבוא: "4 Watt e.i.r.p.";

	
	
	
	(14) בפרט 71א, בטור ה' המילים "המכשיר האלחוטי מותר לשימוש בתוך מבנה בלבד" – יימחקו;

	
	
	
	(15) בפרט 73, בטור ה' במקום "בלבד" יבוא "או על גבי הקיר החיצוני של מבנה";

	
	
	
	(16) בפרט 88, בטור ד' במקום האמור בפסקה (א) יבוא: "המכשיר האלחוטי יעמוד בתקן ETSI EN 303 722";

	
	
	
	(17) אחרי פרט 93 יבוא: 

	
	
	
		טור א'
	טור ב'
	טור ג'
	טור ד'
	טור ה'

	"94
	122 עד 122.25 גה"ץ
	10 mW e.i.r.p

	המכשיר האלחוטי יעמוד בתקן EN 305 550 ETSI.

	מכשיר אלחוטי קצר טווח (SRD) המשמש כחיישן רדאר.

	95
	122.25 עד 123 גה"ץ
	100 mW e.i.r.p

	המכשיר האלחוטי יעמוד בתקן EN 305 550 ETSI.

	מכשיר אלחוטי קצר טווח (SRD) המשמש כחיישן רדאר."




	
	
	
	




___ ב________ התשפ"ו
(___ ב________ 2026)
(חמ _____-3)

__________________
שלמה קרעי
שר התקשורת

כללי
לפי האסדרה הקבועה בסימן א' לפרק ג' לפקודת הטלגרף האלחוטי [נוסח חדש], התשל"ב-1972 (להלן – הפקודה), ייצור, סחר, התקנה, הפעלה או החזקה של מכשיר אלחוטי הן פעולות הטעונות רישיון מאת "המנהל" – עובד בכיר במשרד התקשורת הממונה על ניהול תדרי רדיו.
בתיקון מס' 6 לפקודה, בסעיף 9 לחוק התכנית הכלכלית (תיקוני חקיקה ליישום המדיניות הכלכלית לשנת התקציב 2019), התשע"ח-2018 עוגנו שלושה מסלולי אסדרה לעניין מכשירים אלחוטיים: מסלול רישוי, מסלול לקבלת אישור התאמה, ומסלול פטור מהוראות הפקודה.
לפי סעיף 4ט לפקודה ייבוא או ייצור של מכשירים אלחוטיים, מסוגים שיקבע שר התקשורת, אינם טעונים רישיון, וחלף זאת יידרש יבואן או יצרן לקבל עבורם אישור התאמה (להלן – מסלול אישור התאמה). יתר הפעולות כגון החזקה, הפעלה וסחר במכשיר האלחוטי מהסוגים האמורים פטורות מהוראות הפקודה לעניין חובת רישיון, הקצאה פרטנית של תדר, או תשלום אגרה, לפי סעיף 4יז לפקודה. 
בתקנות הטלגרף האלחוטי (אישורי התאמה), התשפ"א-2021 (להלן – התקנות העיקריות) נקבע הסדר מפורט לעניין מסלול אישור התאמה, וכן חובות שונות המוטלות על יבואנים ויצרנים נוסף על האסדרה הקבועה בסימן ב' לפרק ג' לפקודה. כמו כן, בתקנות העיקריות קבועים התנאים ההנדסיים אשר מכשיר אלחוטי שעומד בהם ייכלל במסלול אישור התאמה, והם מפורטים בין היתר בתוספת הראשונה לתקנות. 
בבואו לקבוע את התנאים ההנדסיים מעיקרם למסלול אישור התאמה, שר התקשורת נסמך על החלטות של ועדת התדרים, שהיא הגוף המוסמך להועיד ולהקצות תדרים בישראל על פי הפקודה (להלן – ועדת התדרים). כלומר השר קובע את התכונות, התנאים והפרמטרים ההנדסיים של אותו מכשיר אלחוטי שעושה שימוש בתדרים שוועדת התדרים החליטה להקצות לשימוש הציבור הרחב. הקצאת תדרי הרדיו בהם פועלים המכשירים לציבור הרחב היא במעמד משני ולכן, ככלל, פעולת המכשירים האלחוטיים אינה מוגנת מפני הפרעות אלחוטיות מצד מכשירים אלחוטיים אחרים הפועלים כדין. לצד זאת, חל איסור על מכשיר כאמור להפריע למשתמשים אחרים כדין. 
הביקוש לתדרי רדיו מתעצם בשנים האחרונות, עם התפתחותם של יישומים אלחוטיים בתחומים שונים- אזרחיים, מסחריים וביטחוניים. לצד ההקלה ברגולציה במתן אפשרות לפעילות מכשירים אלחוטיים במסלול אישור התאמה ובמתן פטור מרישוי כמפורט לעיל, יש לשמור על אינטרסים נוספים. על מנת לאפשר ניצול יעיל ומיטבי של התדרים תוך "חיים בצוותא" של המשתמשים השונים, יש להבטיח כי המכשירים האלחוטיים המיוצרים בישראל או מיובאים אליה בכמויות הולכות וגדלות לא יגרמו להפרעות אלקטרומגנטיות משמעותיות למערכות תקשורת ולמשתמשים כדין – וזאת באמצעות קביעת תנאים ומגבלות הנדסיות כמפורט בתקנות העיקריות, לעניין תכונות ומאפיינים ספקטרליים, השימושים האופייניים של המכשירים, מגבלות השימוש במכשירים וכד', כל אלה לפי החלטותיה של ועדת התדרים.
בחלוף הזמן מאז הותקנו התקנות העיקריות בשנת 2021, ועדת התדרים החליטה להקצות פסי תדרים נוספים לשימוש הציבור, וכן להקל בתנאים ולשנות מגבלות טכניות שנקבעו ביחס למכשירים שפועלים בחלק מפסי התדרים המפורטים היום בתקנות. מוצע לאמץ החלטות אלה של הוועדה ליישמן ולעגנן בתקנות העיקריות ובכך להקל על ציבור היבואנים והמשתמשים ולעודד קידמה טכנולוגית.

לתקנה 1
לצד האמור לעיל, החלטת הממשלה 243 מיום 1 באוגוסט 2021 שעניינה "תכנית רוחבית לפתיחת המשק ליבוא והפחתת יוקר המחיה" קבעה כי יש לאפשר הקלות בייבוא מסחרי לישראל של טובין אשר עומדים בדרישות של חוקיות הייבוא ועמידה באסדרה המקובלת באיחוד האירופי. ברוח החלטת הממשלה, ועדת התדרים שינתה והקלה בכמה מפסי התדרים את תנאי ההקצאה המפורטים בתקנות, כך שיהיו שקולים לאסדרה הנהוגה באיחוד האירופי, מקום שמצאה כי אין חשש לגרימת הפרעה אלחוטית. ביחס לפסי התדרים האלה קבוע בתקנה 5א לתקנות העיקריות, שעניינה "ייבוא של מכשיר אלחוטי שתואם את האסדרה הנהוגה באיחוד האירופי", הסדר רגולטורי מקל באופן משמעותי, המאפשר לייבואן מסחרי, לפי בחירתו, להמציא למשרד התקשורת את המסמכים הבאים: (1) מסמך תאימות של המכשיר לאסדרה הנהוגה באיחוד האירופי (EU declaration of conformity) ובכלל זה לדירקטיבה האירופית שעניינה ציוד אלחוטי Radio Equipment Directive (2014/53/EU); (2) מסמך המפרט את כל תכונות האלחוטיות של המכשיר כגון מסמך יצרן נלווה או מפרט מקובל (סטנדרטי). זאת חלף המסמכים אשר יבואן מסחרי של מכשירים אלחוטיים שאינם תואמים את האסדרה הנהוגה באיחוד האירופי נדרש להמציא למשרד התקשורת כתנאי לקבל "אישור התאמה" לפי הוראות הפקודה והתקנות, כגון מפרט מקורי של יצרן המכשיר או תוצאות בדיקת מעבדה מוסמכת.

מוצע לתקן את תקנה 5א(ב) לתקנות העיקריות ולהוסיף מכשירים אלחוטיים, לאחר שנמצא שהתנאים שמתקיימים לגביהם לפי חלק ב' לתוספת הראשונה לתקנות העיקריות תואמים את האסדרה הנהוגה באיחוד האירופי, ובכך להקל משמעותית על יבואנים מסחריים של מכשירים אלה באמצעות החלת ההסדר הרגולטורי האמור.

לתקנה 2
מכיוון שמוצע לקבוע לגבי פרט 73 בחלק ב' לתוספת הראשונה, שכיום מותר לשימוש בתוך מבנה בלבד, כי ניתן יהיה להשתמש בו גם מחוץ למבנה - על גבי הקיר החיצוני שלו, מוצע להטיל על יבואנים מסחריים בעלי אישור התאמה חובת יידוע וסימון בדבר הגבלת השימוש כאמור. זאת מאחר שהחזקה, הפעלה והתקנה של מכשירים שלגביהם התקבל אישור התאמה וסחר בהם, הן פעולות הפטורות מתחולת הפקודה כאמור לעיל. בהתאם לכך, משווקים ומשתמשי הקצה של מכשירים אלו אינם נדרשים לקבל רישיון או אישור ממשרד התקשורת עבור פעולתם, ולפיכך על מנת ליידע את המשווקים ואת משתמשי הקצה של מכשירים אלה בדבר מגבלת השימוש כאמור, מוצע להטיל חובת יידוע וסימון על בעל אישורי התאמה כאמור.  

לתקנה 3
מוצע כי המנהל יבצע בחינה תקופתית של האסדרה המוצעת, בתום תקופה של 10 שנים, וזאת בהתאם להוראות סעיף 24 לחוק עקרונות האסדרה, התשפ"ב-2021.

לתקנה 4
התוספת הראשונה לתקנות העיקריות מפרטת את התנאים הטכניים והמגבלות השונות שמכשיר אלחוטי אשר עומד בהם יהיה פטור מרישיון לפי הוראות הפקודה, והייצור או הייבוא שלו יהיו טעונים אישור התאמה. 
בחלק א' של התוספת הראשונה קבועים סימונים וקיצורים של יחידות מידה פיזיקליות או הנדסיות, וכן של ראשי תיבות בשפה האנגלית של מונחים טכניים, המצוינים בתוספת הראשונה לתקנות. מוצע לתקן טעות סופר במונח המצוין בפרט 32 לחלק א' לתוספת הראשונה וכן מוצע להוסיף פירושים לראשי תיבות חדשים פרט 27א ובפרט 43א לחלק א' לתוספת הראשונה שמוצע לציין אותם בחלק ב' לתוספת הראשונה כחלק מהתיקון המוצע לתקנות.
בהמשך להחלטות שקיבלה ועדת התדרים בעת האחרונה, מוצע לתקן את חלק ב' לתוספת הראשונה לתקנות העיקריות, כמפורט להלן, כאשר עיקר התיקונים הם הוספה של פסי תדרים נוספים לשימוש הציבור הרחב הקלה של תנאי שימוש ומגבלות; והתאמה של תנאי שימוש ומגבלות באופן שיתאם את האסדרה הנהוגה באיחוד האירופי או באירופה.

לפסקה 1
תיקון פרט 2 – מוצע להחליף את הדירקטיבה האירופית לתאימות אלקטרומגנטית שבה נדרש לעמוד מכשיר הפועל בפס התדרים 2 עד 20 קה"ץ, בדירקטיבה האירופית העדכנית שבאה במקומה.

לפסקה 2
הוספת פרט 2א – מוצע להוסיף פס תדרים נוסף 0.1 עד 1 קה"ץ לשימוש הציבור הרחב, למכשירים אלחוטיים קצרי טווח המשמשים כגלאי תשתיות. המעבר לאישורי התאמה חוסך את החובה לקבל רישיון סחר בעלות של  כ-1500 ₪ בשנה.

לפסקה 3
תיקון פרט 3 – מוצע למחוק הדרישה לפיה מכשירים אלחוטיים קצרי טווח לשימוש יישומים השראתיים, בפס התדרים 0.1 עד 9 קה"ץ, שאינם נמנים על המכשירים בפסקאות (ב)(1) עד (2), יעמדו בתקן 660 303 ETSI EN, וזאת מאחר שטרם הסתיים הליך ההתקנה של התקן האמור. נוסף על כך, מוצע למחוק את הדוגמאות של מכשירים אלחוטיים קצרי טווח לשימוש יישומים השראתיים כמשמעותם בפרט 78 בחלק א' לתוספת הראשונה, לשם הבהרה כי ניתן לקבל אישור התאמה גם עבור מכשירים אלחוטיים מסוגים אחרים לשימוש יישומים השראתיים, כגון גלאי מתכות ומערכות גילוי וקרבה העומדים בתנאים שבפרט 3 בחלק ב' לתוספת הראשונה.  היצמדות לתקן-בין לאומי ועמידה בו חוסכות עלויות בדיקות והתאמות לתקן ישראלי.

לפסקה 4
תיקון פרט 5 – מוצע להרחיב את פס התדרים 2 עד 5,000 קה"ץ ל-1 עד 5,000 קה"ץ. נוסף על כך, מוצע לתקן טעות בנוגע לתקן 55011 EN שהמכשיר נדרש לעמוד בו. תקן CISPR 11 שנקבע על ידי IEC, אומץ באירופה על ידי CENELEC ונקרא 55011 EN. עוד מוצע לתקן את פרט 5, כך שמכשיר הפועל בפס התדרים 1 עד 5,000 קה"ץ, יעמוד באחד מהתקנים האמורים – 55011 CENELEC EN או 11 IEC CISPR. מרחיבים את סוגי  הגלאים התעשייתיים  המותרים בייבוא ללא רישיונות, כמו גלאים לגילוי מתכות בקווי יצור של מזון המסוגלים לזהות חתיכות נחושת בתוך המזון.

לפסקה 5
הוספת פרט 8ב – מוצע להוסיף פס תדרים נוסף 119 עד 135 קה"ץ לשימוש הציבור הרחב, למכשירים אלחוטיים קצרי טווח המשמשים כתגים פסיביים באימובילייזר לרכב. ביטול חובת העמידה בתקן ייחודי עבור אימובילייזר לרכב ותגים פסיביים והסתפקות בהצהרת תאימות אירופאית (עמידה בCE) תואמת את הרגולציה הבינלאומית ותביא לחיסכון של כ-10,000 שח בעלויות בדיקה ליבואנים. 

לפסקאות 6 ו-7
תיקון פרט 13 ופרט 18 - מוצע למחוק את הדוגמאות של מכשירים אלחוטיים קצרי טווח לשימוש יישומים השראתיים כמשמעותם בפרט 78 בחלק א' לתוספת הראשונה, לשם הבהרה כי ניתן לקבל אישור התאמה גם עבור מכשירים אלחוטיים לשימושים אחרים הפועלים בפס התדרים 100 עד 600 קה"ץ או בפס התדרים 1,600 עד 1,800 קה"ץ לשימוש יישומים השראתיים, העומדים בתנאים שבפרט 13 או בפרט 18 בחלק ב' לתוספת הראשונה, בהתאמה. מחיקת הדוגמאות לשימושים מסירה הגבלות למוצרים  ומבהירה כי פסי התדרים הללו פתוחים לכלל היישומים ההשראתיים העומדים בתנאים הטכניים. דבר המרחיב את מגוון המוצרים המותרים בייבוא ומעודד כניסת טכנולוגיות חדשות לשוק הישראלי. יוכלו להיכנס למשל: חיישנים רפואיים מושתלים, מערכות בקרת כניסה וזיהוי חכמות וכן התקני  (IoT) ומכשור מדידה מדויק המבוססים על שדות השראתיים קרובים.

לפסקה 8
הוספת פרט 23א – מוצע להוסיף פס תדרים 13,553 עד 13,567 קה"ץ לשימוש הציבור הרחב, למכשירים אלחוטיים קצרי טווח המשמשים כתגי RFID פסיביים. ביטול חובת העמידה בתקן ייחודי והסתפקות בהצהרת תאימות אירופאית (עמידה בCE-), תמנע את הצורך בהפקת דוחות בדיקה, ותביא לחיסכון של כ-10,000 שח בעלויות, ותאיץ את כניסתן של טכנולוגיות זיהוי מתקדמות לשוק הישראלי. דוגמאות למוצרים שתהליך היבוא שלהם יוקל משמעותית :  כרטיסים לבתי מלון, כרטיסי קו-רציף ותחבורה ציבורית, תגי עובד ובקרת כניסה חכמה למשרדים, מדבקות וצ'יפים לניהול מלאי וספרים, וכן התקני לבוש ואביזרים חכמים המבוססים על טכנולוגיית NFC. 

לפסקה 9
מחיקת פרט 28ג – מוצע למחוק את התדר 49 מה"ץ לשימוש כאביזר שמע רפואי – שתל שבלולי לשיפור השמיעה, מכשיר אלחוטי שכיום פטור מרישוי בייבוא לפי תקנות הטלגרף האלחוטי (פטור מרישוי), התשפ"א-2021, במסגרת תיקון שנכנס לתוקפו ביום 30.10.2024. יבואן של מכשיר כאמור אינו נדרש עוד לקבל אישור התאמה מאת משרד התקשורת כתנאי לייבואו. מחיקת הפרט נדרשת עקב מעבר הציוד למסלול פטור מלא מרישוי, מהלך המוריד מגבלות רגולטוריות ומסיר חסמי ייבוא ומבטיח אספקה מהירה של השתלים לסיוע בשמע שהם מכשירים רפואיים חיוניים.

לפסקה 10
תיקון פרט 43א – מוצע לתקן טעות טכנית. 

לפסקה 11
תיקון פרט 48 – מוצע להתאים את הספק השידור המירבי בפס התדרים 1,880 עד 1,900 מה"ץ באופן שיתאם את האסדרה הנהוגה באיחוד האירופי או באירופה, וכן מוצע לפשט את הכללים החלים באמצעות מחיקת דרישות הכלולות בתקן 406 301 ETSI EN שהמכשיר נדרש לעמוד בו. התאמת הספק השידור ופישוט הדרישות בהתאם לתקינה האירופית יאפשרו כניסה חופשית של מוצרים הפועלים בטכנולוגיית DECT ובכך יסירו חסמי ייבוא משמעותיים ויגדילו את מגוון המכשירים שניתן יהיה לייבא. לדוגמא: טלפונים אלחוטיים ביתיים ומשרדיים, מערכות התראה ואינטרקום אלחוטיות, אוזניות אלחוטיות מקצועיות למוקדנים ומערכות קשר-פנים המשמשות צוותי הפקה וביטחון.

לפסקה 12
תיקון פרט 55 – מוצע להקל את תנאי השימוש והמגבלות, לעניין הפעלת מכשירים אלחוטיים בפס התדרים 5,150 עד 5,250 מה"ץ לשימוש מערכות גישה אלחוטית הכוללת רשתות אלחוטיות מקומיות, גם מחוץ למבנה. 
ההקלה תאפשר לראשונה ייבוא ושימוש חופשי מחוץ למבנה של רחפנים, נתבים, נקודות גישה אלחוטיות חיצוניות, מצלמות אבטחה אלחוטיות המותקנות בשטח פתוח ומערכות תקשורת למרחב הציבורי והעירוני. מערכות אלו, העומדות בתקינה האירופאית ירחיבו משמעותית את מגוון הסוגים והדגמים החדשים שיסופקו לשוק הישראלי שלא היו מאושרים ליבוא לפני כן.
 
לפסקה 13
תיקון פרט 69 – מוצע להקל בהגבלות באמצעות העלאת הספק השידור המירבי בפס התדרים 5,725 עד 5,875 מה"ץ. העלאת הספק השידור המירבי בהתאם למגמה העולמית תסיר מגבלות טכנולוגיות ותאפשר ייבוא חופשי של מוצרים מתקדמים ונקודות גישה הפועלות בטכנולוגיות PTP וPTMP-, מה שישפר את טווח ואיכות הקליטה וירחיב את מגוון פתרונות התקשורת בישראל. לדוגמא מערכות לחיבור תשתית אינטרנט מהירה בין שני מבנים ארגוניים מרוחקים, קישורים אלחוטיים לחיבור מצלמות אבטחה היקפיות בפריסה עירונית למוקד מרכזי, וציוד קצה לאספקת אינטרנט אלחוטי קבוע ליישובים או אזורי תעשייה.

לפסקה 14
תיקון פרט 71א - מוצע להקל את תנאי השימוש והמגבלות לעניין הפעלת מכשירים אלחוטיים בפס התדרים 5,945 עד 6,425 מה"ץ לשימוש מערכות גישה אלחוטית הכוללת רשתות אלחוטיות מקומיות, גם מחוץ למבנה.
אישור הפעלת המערכות מחוץ למבנה ירחיב ויקל על השימוש בטכנולוגיות wi-fi 6E ו-wi-fi 7  מתקדמות, יאפשר כניסה חופשית של מוצרים בתקנים אלו ויביא לשדרוג משמעותי של מהירויות הגלישה ותשתיות התקשורת במרחב הציבורי בישראל. דוגמא לכך היא מכשירים לפריסת רשתות Wi-Fi מתקדמות בקמפוסים אקדמיים, שטחי מסחר פתוחים, מגרשי ספורט ופארקים ציבוריים, וכן חיבור ציוד קצה עירוני הדורש קצב העברת נתונים גבוה במיוחד ואמינות מירבית, כגון מצלמות אבטחה עירוניות ברזולוצייה גבוהה ויישומי מציאות רבודה במרחב הציבורי.

לפסקה 15
תיקון פרט 73 – מוצע להקל את תנאי השימוש והמגבלות לעניין הפעלת מכשירים אלחוטיים קצרי טווח בפס התדרים 10.5 עד 10.6 גה"ץ המשמשים כהתקני תנועה, גילוי והתראה לטווח קצר, גלאי נפח, גם על גבי הקיר החיצוני של מבנה. אישור הפעלת הגלאים על גבי קירות חיצוניים ירחיב את מגוון סוגי המוצרים והדגמים החדשים הנכנסים תחת דרישות אלו, יסיר מגבלות התקנה ויאפשר פתיחת שוק ליבוא חופשי ותחרותי. לדוגמא  גלאי נפח ותנועה חיצוניים למערכות אזעקה, חיישני רדאר היקפיים להגנה על חצרות ומגרשים, ומערכות תאורה חכמות מבוססות חיישני נוכחות המותקנות מחוץ למבנים מסחריים ופרטיים. 

לפסקה 16
תיקון פרט 88 – תקן 722 303 ETSI EN שהמכשיר האלחוטי נדרש לעמוד בו בפס התדרים 57 עד 66 גה"ץ, פורסם בחודש מרץ 2022, ולכן מוצע למחוק את ההערה לפיה התקן טרם פורסם באופן רשמי ולפיה עד לפרסום הרשמי המכשיר האלחוטי ייבדק לפי גרסת הטיוטה של התקן.

לפסקה 17
הוספת פרטים 94 ו-95 – מוצע להוסיף פסי תדרים נוספים, 122 עד 122.25 גה"ץ ו-122.25 עד 123 גה"ץ, לשימוש הציבור הרחב, למכשירים אלחוטיים קצרי טווח המשמשים כחיישני רדאר. פתיחת פסי תדרים גבוהים אלו לשימוש הציבור הרחב תאפשר ייבוא חופשי וכניסה של חיישני רדאר מתקדמים וטכנולוגיות ניווט ומדידה מדויקות ובכך תעודד חדשנות בתעשייה, ברכב וברפואה ותרחיב את מגוון המוצרים הזמינים בשוק הישראלי. לדוגמא: חיישני רדאר לרכב אוטונומי ולמערכות בטיחות מתקדמות (כגון זיהוי הולכי רגל ומכשולים בדיוק מירבי), חיישנים רפואיים לניטור מדדים חיוניים מרחוק ללא מגע (כמו קצב נשימה ודופק), מערכות תעשייתיות למדידת מפלס ומרחק בדיוק מיקרוני במפעלים, וחיישני בית חכם מתקדמים המסוגלים לזהות נפילות של קשישים או נוכחות בחדר ללא פגיעה בפרטיות.

